text:
Eris a merie fia lìberu (cosa rara) e mi nche so andadu curre curre a Siamajore.
In sa bidda a canta de Aristanis, sa Comuna aiat organizadu unu cunvegnu chi pariat galanu subra ‘Sas bias de s’inidipendèntzia e s’autonomia. Visiones a cunfrontu’. Relatores de primore e apretu mannu de sa chistione catalana: si votat cras pro su referendum indipendentista e in Sardigna totu sos partidos ‘sardos’ sunt ammajados dae sas balentias de Bartzellona.
Pro ite mi lu depia pèrdere? So andadu. E so arribadu belle belle puntuale, su dibàtitu fiat comintzadu dae unos cantos minutos. B’aiat amigos e amigas. Ite presu. Intendimus custa classe dirigente ite narat, apo pensadu.
Su mamentu prus atzudu est istadu cando in finitia una sennora at pesadu sas boghes a Antonello Cabras, presidente de sa Fondazione bancaria prus de importu de Sardigna. ‘Vostè giai istat bene cun s’istipèndiu de sa Regione (sic) chi tenet, ma nois istamus male ca semus sena dinari. E fìgiu meu si nch’est dèpidu andare fora’. Un’àteru cando unu sennore faghet notare chi faeddant, sena si pigare sa responsabilidade de sos disacatos polìticos-econòmicos, sos chi ant guvernados pro dècadas in Sardigna. Disperu impolìticu? Arrennegu populare ingiustu contra a sa classe dirigente? Populismu? Forsis.
Sa sìndiga Anita Pili e su moderadore Vito Biolchini ant chircadu de sessare sa briga narende ‘Su tema de oe no est cussu’, ma in capas sa chistione, prus chi non s’autodeterminatzione, est pròpriu sa distàntzia siderale intre sos arresonos de sas èlites e sos problemas econòmicos de sa gente comuna in Sardigna.
Sa Catalugna est in un fase eròica, ma in Sardigna imbetzes, cun su fallimentu de su guvernu Pigliaru, parimus semper a unu puntu mortu finas pro gestire una simple autonomia chi est gasi de nùmene ebbia. E tando partidos e òmines polìticos sunt pensende a àteru.
Sa punna de sa ‘mesa’ de Siamajore fiat cussa de abbaidare a sa crisi e chircare de fàghere propostas pro nde essire. Progetualidade contra a disisperu. In s’interpretatzione prus deghile chi si nde potzat dare.
Segundu Giammario Demuru, catedràticu de deretu costititzionale, s’autonomia est istada una conchista manna, su contràriu de su fascismu, comente naraiat Lussu. ‘Deo so finas federalista – narat su giai assessore regionale chi però at sustènnidu sa riforma anti autonomista de Renzi e si nch’est dèpidu andare – ma su federalismu no est in intro de s’ordinamentu nostru’. Difatis.
‘Su pòpulu sardu, annos a como, at votadu unu referendum pro un’assemblea costituente – at naradu Christian Solinas, segretàriu natzionale Psd’az- ma nemos l’at posta in agenda. Sa situatzione de como l’aiat prenetada Mario Melis, cando faeddaiat de sardismu difùndidu. S’idea mia est comente sa de Melis chi faeddaiat de indipendèntzia comente interconnessione e non de separatismu. S’indipendèntzia est una manera de s’abèrrere de prus a su mundu, de àere unu atinu mègius’.
Pro Paolo Maninchedda, leader de su Partito dei Sardi, un’istadu nou podet nàschere in Europa, ca est giai capitadu, cando b’est sa sostenibilidade polìtica. Su problema de sa Sardigna est sa crisi econòmica e finantziària ca mancat su dinare finas pro acontzare sos caminos. Tocat a ismanniare poderes, deretos e richesa. Sa tesi de s’ex segretàriu de su Partidu Popolare, ex esponente de Progetto Sardegna e Psd’az, est chi dende prus podere a sa classe dirigente locale si podet tocare sa leva fiscale e fàghere crèschere su PIL sardu. E dae in cue gherrare pro soberania. Servit però coesione interna, mentres sos polìticos sardos colant su tempus a ingiuliare e brigare tra issos e posca non si resessit a recuperare. ‘Unu puntu de acordu pro custu progetu – at sutalineadu- intre autonomistas e indipendentistas si podet agatare’.
Custa visione at cajonadu s’aficu de Antonello Cabras chi at fatu a cumprèndere chi s’àndala si podet praticare, finas si s’obietivu finale de s’indipendèntzia issu non lu cumpartzit. Però sa Costitutzione proposta dae su Pds li praghet ca bi agatat cussa italiana traduida in sardu. ‘Bivimus in unu mundu de interdipendèntzias e sa Sardigna tenet unu problema de gastos infrastrutturales chi sena un’istadu o un’Unione Europea de riferimentu non podimus barigare’. A sa sola non bi la faghimus. E non so cumbintu – at acraridu – chi su chi detzidimus nois e non sos italianos siat semper giustu. Pensamus a sos investimentos pro sas condutas ìdricas chi depiant isvilupare s’agricoltura e non l’ant fatu’.
Cabras est coerente, apo pensadu Sighit a resonare comente at semper resonadu sa classe dirigente de manca in Sardigna. Sa dipendèntzia est unu fatu istruturale. Antzis est isolamentu. Peruna ispera. Perunu cambiamentu o rivolutzione culturale. Non si numenat mancu su federalismu chi in sos annos 80 fiat de moda. Maninchedda, comente sena chèrrere s’est naradu, traduet in sardu (si fa per dire) modellos polìticos italianos. E tando andat bene. S’alleàntzia intre autonomistas e indipendentistas economitzistas, si s’at a fàghere, at a èssere unu cartellu de élites chi depent agatare una manera noa pro mandare a dae in antis cosa betza e fallimentare, ma chi, pro issos, est sa cosa mègius chi podet merèssere sa Sardigna.
B’at un’idea negativa e pessimìstica de Sardigna a fundamentu de sas classes dirigente nostras. Unu negatzionismu de prospetivas.
Totu custu est craru cando su moderadore Biolchini introduet, a lenu a lenu, sa chistione de sa limba (chi in Catalugna est tzentrale pro sa coesione sòtziale e sa crèschida econòmica, mancari chi in Sardigna nemos l’atroghet). Cabras non nde faeddat, Solinas faghet cumprèndere chi sena economia sa limba non binchet, Demuro en passant e Maninchedda tranchant chi negat, comente semper, cun pagas paràulas, su problema de una limba natzionale: ‘In Sardegna abbiamo parlato sempre molte lingue e ci siamo capiti’.
Nde so torradu a domo tristu. Mi paret prus coerente Cabras chi sighit a nàrrere sas cosas chi at semper naradu e sighit a mantènnere unu sistema a manera abbista. S’indipendentismu italianista de sos filòlogos acadèmicos sighit a non mi cumbìnchere. E non mi cumbinchet ca est de badas a fàghere un’istadu si non faghes sa natzione. E sena limba, a fàghere una natzione de italòfonos isolanos sena identidade mi paret unu separatismu provintziale ebbia sena resones chi podent bàlere in sede internatzionale. Ma tando proite su Molise o sa Basilicata puru non podent abèrrere un’agentzia de sas intradas e pedire s’indipendèntzia?
Mi nde torro a domo colende dae sa SS131. Mancu unu cartellu in sardu pro chentu chilometros no in tamen annos ormai de guvernu filològicu “indipendentista” de s’assessoradu de sos traballos pùblicos.


c: text/html

text:
Borùta e sa produtzioni autònoma de currenti
Terra - Est autònoma po sa produtzioni de currenti e calincunu mesi fait nd'ant chistionau medas giornalis. Seus fueddendi de sa comunidadi de Borùta, biddixedda chi s'agatat in su Mejlogu a 40 chilòmitrus de Tàtari.
Sa nova pertocàt sa ditzisioni de su consillu comunali de andai ainnantis in nd'unu progetu sustenìbili. Unu progetu chi podit rapresentai un'esèmpiu po meda àterus comunus sardus.
Borùta, difatis, impari a àteras 11 comunidadis italianas est capassa de produiri a sola s'energia chi serbit a totus is tzitadinus cosa sua. Nau a manera difarenti, de su mesi de martzu 2021, in Borùta sa currenti at èssiri a indonu po tutus is borutesus, poita est su comunu etotu chi dd'at a produiri cun fontis renovàbilis.
Po cumprèndiri mellus su caminu de custu progetu depeus fai calincunu passu agoa. Su progetu, difatis, no est giòvunu giòvunu: est nàsciu in su 2012, candu su comunu etotu iat gherrau contra a su cumprimentu de unu parcu eòlicu, chi, comenti iat sutalineau su sìndigu de Borùta Silvano Arru, rapresentàt unu progetu dannosu po su territoriu, poita sa realizatzioni sua podiat destrossai su territoriu etotu.
De cussu momentu in Borùta s'est cumintzau a pentzai a unu progetu alternativu chi depiat donai sa possibbilidadi a totu sa comunidadi de èssiri autònoma po cantu pertocàt sa currenti. In su 2012 etotu su comunu de Borùta at adotau su Paes (Pianu de atzioni po s'energia sustenìbili) e at dèpiu bìnciri unu cantus impèigus primu de otèniri su resurtu isperau. Unu resurtu de importu non scéti po sa sustenibilidadi, ma po finas po afrontai un'àteru arragu malu chi tocat sa comunidadi de Borùta comenti àteras medas in Sardigna: sa genti si nc'andat de is biddas e in is comunidadis no abarrat prus nemus. Tocat a furriai custa impunnada e progetus chi donant atentzioni a sa capassidadi de produiri energia a solus podint donai una spinta po ddu fai.
Attività realizzata col contributo della Regione Sardegna - IMPRENTAS 2020-2021. LR 22/2018, art. 22

robotstxt: allowed

filter: keep


text:
Cada annu, dae su 1953, pro voluntade de sa Federatzione internatzionale de is tradutores, su 30 de cabudanni si tzèlebrat Sa Die mundiale de sa tradutzione. Sa ricurrèntzia ruet in ocasione de sa die dedicada a Santu Gerone, tradutore de sa Bìblia, cunsideradu su santu patronu de is tradutores.
Santu Gerone (o Giròlamu), nàschidu in sa tzitade istriana de Zarenj in su 347 e mortu in Betlemme in su 419) ) fiat unu mòngiu biblista de s’Itàlia nord-orientale, connotu prus che totu pro àere furriadu sa Bìblia in latinu dae is manuscritos grecos de su Testamentu Nou. At fintzas bortadu bucones de s’Evangèliu ebràicu in grecu. Sa limba mama sua fiat su dialetu illìricu e su latinu dd’aiat imparadu in iscola, mentras su grecu e s’ebràicu ddos aiat imparados biagende.
Dae su 2005, is Natziones Unidas invitant totu su personale issoro, su de is missiones permanentes acreditadas e is istudiantes de universidades seletzionadas, a leare parte a su St. Jerome Translation Contest, unu genia de cuncursu paritzadu dae s’Onu chi prèmiat is mègius tradutziones in àrabu, tzinesu, inglesu, frantzesu, russu, ispagnolu e tedescu, cun sa punna de promòvere su multilinguismu, ponende a notu s’importàntzia manna de is tradutores e de is àteros professionistas in sa diplomatzia multilaterale.
S’Assemblea Generale de is Natziones Unidas, su 24 de maju 2017, at adotadu sa risolutzione 71/288 subra su ruolu de is professionistas linguìsticos pro unire is natziones e pro promòvere sa paghe, sa cumprensione e s’isvilupu. Difatis, est cosa nòdida chi is limbas tenent unu ruolu mannu in s’isvilupu de sa diversidade culturale e su diàlogu interculturale, ma fintzas pro dare un’istrutzione de calidade a totus e pro pesare una sotziedade inclusiva. Unu fatore de primore pro sa comunicatzione armoniosa tra is pòpulos, su multilinguismu est cunsideradu dae s’Assemblea generale de is Natziones Unidas unu valore de fundamentu de s’Organizatzione.
Atividade realizada cun su contributu de sa Regione Sardigna – Imprentas 2021-2022. Lr 22/2018, art. 22
Attività realizzata col contributo della Regione Sardegna – IMPRENTAS 2021-2022. LR 22/2018, art. 22


text:
acòssa , nf: acotza 1 Definizione bículu de cosa piticu o mannu (prus che àteru de linna o de ferru) fine che atza a una bandha e prus grussu a s'àtera de pònnere po fàere fortza intrandhodhu in mesu, mantènnere firmu es. sa màniga de una ferramenta), in mesu de un'afilada po isperrare linna o àteru iscudendhodhoe a pitzu; parte de un'arau chi serbit impare cun su nérbiu po arregulare s'apertura a manera de pigare prus o prus pagu terra arandho faendho calare s'arbada prus o prus pagu a fundhu Sinonimi e contrari cota 1, cótiga, incudidorju Etimo srd. Traduzioni Francese coin Inglese wedge Spagnolo cuña Italiano cúneo Tedesco Keil.
angròne , nm: ingroni, unglone Definizione tretu apartau, , mescamente tra duas alas de muru o àteru, nau de logu piticu (de domo) o fintzes mannu (de su sartu, de montes, de àteru) Sinonimi e contrari arranconi, chizone, coda 1, corroncone, crucuzone, cruju, currungioni, furringoni Frasi sa tentascione nos bulluzat sos angrones de sa mente e de su coro ◊ sos pitzinnos fint acoconaos in s'angrone de sa ziminera, afritorios ◊ chircat sos angrones iscuros pro favedhare tranchillu Etimo ltn. *ang(u)lone Traduzioni Francese coin, recoin Inglese corner Spagnolo rincón Italiano cantùccio Tedesco Winkel.
àngulu , nm Definizione su logu chi abbarrat in mesu de duas línias chi si aunint in su matessi puntu (po su prus faendho una punta si tenent una filada diferente, ma in geometria si narat fintzes candho no est deosi e si cunsiderat solu s’apertura o largària media in grados e deosi podet èssere fintzes à. giru (de 360 grados)/ a. mortu = atundhadu Sinonimi e contrari contonada, cuzone 2. custos sunt àngulos a barantaghimbe, a noranta, a chentu otanta, a treghentos sessanta grados Etimo itl. Traduzioni Francese coin Inglese corner Spagnolo ángulo Italiano àngolo Tedesco Winkel.
arrancòni , nm: arrenconi, arrinconi, rinconi Definizione tretu apartau, cuau, mescamente tra duas alas de muru o àteru, nau de logu piticu (de domo) o fintzes mannu (de su sartu)/ s'a. de s'àliga = cugigone a ue si ammuntonat s'àliga Sinonimi e contrari angrone, chizolu, chizone, coda 1, corroncone, crucuzone, cugigone, currungioni, furringoni Frasi dh'at circada in dónnia arrenconi, sa muneda pérdia! ◊ de is Sardus connoscit fintzas is úrtimus arrenconis de su coru! ◊ sa buteghedha fiat in d-un'arrenconi ◊ est iscrucullendi in is arrinconis ◊ sa miniera est un'arrenconi iscuriosu Etimo spn. rincón Traduzioni Francese coin, recoin Inglese corner Spagnolo rincón Italiano àngolo, canto, cantùccio Tedesco Ecke, Winkel.
cantonèra , nf: contonera Definizione genia de armàdiu, de pònnere in su cugigone de un'aposentu Sinonimi e contrari corrungonera Frasi in sa cantonera a guàrdias de cristallu ponit ogetus de valori ◊ in sa contonera de domu de manixu dhoi at ampudhixedhas de licori Etimo spn. cantonera Traduzioni Francese meuble de coin Inglese corner cupboard Spagnolo rinconera, cantonera Italiano angolièra Tedesco Eckmöbel.
cantòni , nm: contone, contoni Definizione cugigone, tretu, parte o bandha de unu logu, de un'orruga / girai de chirru in cantoni = innòi e innia, fatu de su logu, de unu logu a s'àteru, de una parti a s'àtera Sinonimi e contrari bandha, chírriu, parte Frasi furrissí a custu cantoni ca fadeus sa braba! (A.Garau)◊ trentzeisí a cudhu cantoni ca depu ispariciai! ◊ allughie sos sírios de sa pache in sos cúcuros de sos bàtoro contones de su mundhu!(G.Piga)◊ bríllios e sonazos chin sonos míschios de puzones fachent dónnia contone ammachiare (L.Loi)◊ sunt fuidos peri sos contones de sa bidha 2. seu duas diis girendi de chirru in cantoni tochendi portalis e portixedhas de totus cussus chi mi depint dinai! Etimo srd. Traduzioni Francese coin, côté Inglese canto Spagnolo parte (f), lado Italiano canto, parte Tedesco Ecke.
chérru , nm: chírriu 1, chirru Definizione donniuna de is partes de una cosa, de unu tretu, de unu logu, fintzes de sa bértula Sinonimi e contrari bandha, bicu, corru, leada, palte / cdh. chirrioni / arrogu, corriolu Modi di dire csn: a chirr'imbesse = a s'imbesse, a cúcuru ficadu; andai de chirru in chirru = de una bandha a s'àtera; girai de chirru in cantoni = innòi e innia, ifatu de su logu, de unu logu a s'àteru; chirru a mie = faci aundi seu dèu; a chirru mancu, drestu, a cherru de aínturu = a manu manca, dereta, a manu de intro; a sos chirros de… = faci a…, a is partis de…; portai a chirru a unu = leare a befe, fàghere a birgonza Frasi moviat sos bratzos a dogna cherru ◊ a cussu cherru dhui creschit ónnia arratza de birdura ◊ si est bortau a s'àteru chirru ◊ s'aposentu est friscau de chirru de intro 2. est muntenindhe sos chírrios de sa fardita ◊ li fit faghindhe sos pannos totu a chírrios ◊ s'últimu chírriu de luna bos imbio 3. custu est su chírriu de terra ue sunt inferchidas sas raighinas de s'identidade nostra ◊ betaiant laore in chírrios de terra tostada 4. óminis imbriagus ti ant ispudau, aciotau, portau a chirru cun d-una canna tzerriendudí "su Rei"◊ seu duas diis girendi de chirru in cantoni tochendi portalis e portixedhas de is chi mi depint dinai! Cognomi e Proverbi smb: Chirru Traduzioni Francese coin, côté Inglese side, part, border Spagnolo lado Italiano lémbo, lato, parte Tedesco Zipfel, Seite.
chizòne , nm: cugione, cunzone, curzone, cuzone Definizione tretu apartau, frantu, mescamente tra duas alas de muru o àteru, nau de logu piticu (de domo) o fintzes mannu (de sartu, de montes, de àteru) Sinonimi e contrari ancione, angrone, arranconi, chizolu, chizonada, coda 1, corroncone, crucuzone, cruju, cugigone, cungoni, currungioni, furringoni Frasi de unu cunzone a s'àteru de sa terra ◊ sos chi sunt prus in tempus avantzaos sunt postos a una bandha e arrimaos che trastos betzos in d-unu cuzone ◊ istat semper in su curzone inserrada Etimo ltn. *cilione(m) Traduzioni Francese coin Inglese corner Spagnolo rincón, esquina Italiano àngolo, canto, cantùccio Tedesco Ecke.
coèdha , nf Definizione min. de coa; sa parte de fundhu de una camisa, sa de chínghere aintru de is pantalones; in is sedhatzos, arretranga / leare a ccn. a pedra in c. = istàreli sempre ifatu chentza lu fidare nudha timindhe de lu pèrdere Sinonimi e contrari coita, coutza Frasi tres pisedhos si pessighint a coedhas mesu fora impipèndhesi de su fritu (G.Becciu) 3. cocinedhu est tocau de coedha Traduzioni Francese coin, bout, morceau Inglese margin Spagnolo borde Italiano lémbo Tedesco Zipfel.
cugigòne , nm Definizione tretu apartau, mescamente tra duos muros o àteru deasi Sinonimi e contrari arranconi, chizolu, chizone, chizonada, culungione, cungoni, currungioni, furringoni Frasi andhànt a su fainu peri is cugigones a s'arrangiare (A.Barra)◊ su marrone est imbaradu a su muru in su cugigone de su magasinu Etimo srd. Traduzioni Francese coin Inglese corner Spagnolo rincón, esquina Italiano àngolo, canto, cantùccio Tedesco Ecke.
cugullòni, cugulòni , nm Definizione su culatzu de unu sacu, de un'arretza, su tretu prus in fundhu, e fintzes cugigone, bicu de unu trastu, a logos sa punta de sa nàdiga / fai a cugulloni = pinnigare, fàghere a pínniga, torrare a pagu Sinonimi e contrari cuàciu / chizolu, chizone, cungoni Frasi nci at istichiu un'imbodhiàmini unu cugulloni de su mantalafu ◊ pigadhu a su cugulloni su lantzoru, ca dhu piegaus! 2. ant marrau, scraminau, purgau, cérriu, iscedatzau, furriau a s'imbressi e cumpudau fintzas in is cugulonis (F.Onnis) Etimo spn. cogujón Traduzioni Francese coin, bout, pan Inglese border Spagnolo borde Italiano lémbo Tedesco Zipfel.
ispuntòne 1, ispuntòni , nm: spuntoni Definizione logu o punta de pedra chi essit de totu s'àteru, mescamente atza comente si atóbiant duos muros; trempa de monte, tretu artu de terra, de orroca, chi intrat in mare (itl. promontòrio); fintzes tretu coment'e parte de unu logu Sinonimi e contrari bica, contonada, corruspidone / angrone, arranconi, chizone Frasi sos muros ti mustrant ispuntones de sas predas ◊ dae cada ispuntone de preda bi falat unu candhelabru de àstragu 2. in s'ispuntone calcàriu de Cabugatza in Salighera bi at grutas mannas ◊ nadendhe, solu un'iscogliera bidiat, cun dogni ispuntone chi a ti acurtziare ndh'essis a bisera ◊ arribbau a s'ispuntone prus artu s'est sétiu ◊ si fit acrarau a s'ispuntone a bídere proite sos canes fint apedhandhe ◊ ant ispianadu s'ispuntone e a fortza de matza e de minas sa punta est diventada una piatza 3. tocat a mundai bèni totus is ispuntonis de su forru innantis de nci ghetai su pani a coi ◊ issu depit pensai a trabballai cussus pagus ispuntonis Etimo itl. spuntone Traduzioni Francese coin Inglese corner, edge Spagnolo arista Italiano spígolo Tedesco Kante.
píssu 1 , nm: pitu, pitzu 2 Definizione sa buca de dónnia genia de pigione; css. cosa chi faet o abbarrat a punta; foedhandho de ccn., su fàere chi tenet, a poderiu, a prepoténtzia / formica pitzirúvia = una calidade de formiga, a conca orrúbia Sinonimi e contrari bicu, bículu 1, pítiche, pítuli / ispuntone 1, punta 1 Modi di dire csn: cocòi de pitzus, trabballau a pitz'e unga = piu, pane fatu totu a bicos; segai su pitzu a ccn. = irmurràrelu, smurrai s'atrevimentu; èssiri o torrai a pitzu calau = tristu, dispiàghidu, abbirgonzadu; portai su fuedhu in pitzedhu de língua = chi paret própriu de l'ammentare, ca s'ischit, e però no si resessit a lu nàrrere, no benit Frasi su sabbateri teniat unu papagallu mannu: portàt unu pissu chi Deus ndi campit! ◊ su puzonedhu aperit su pitu e che picat su bucone ◊ sa columba bodhit una chima de oliba e lia ghirat in su pitu, a Noè ◊ e comenti seu? su pitzu sanu e sa coa segada! ◊ pudhas e anates sont afainatas dae unu bicu a s'àteru acapitanne fenu chin su pitzu 2. unu pitzu de s'artari ◊ sos pitos de su monte ◊ suta de una fasche de sida e fozisina si semeschiaiat unu pitu de zancheta 3. tropu pitzu tenit, cussa fémina! Cognomi e Proverbi smb: Pitzus Etimo srd. Traduzioni Francese bec, pointe, coin Inglese beak, border, point Spagnolo pico Italiano bécco, punta, lémbo Tedesco Schnabel, Spitze, Zipfel.


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
penetentziài , vrb: apenetentziai,
penitenciai,
penitentziai,
penitentziare Definitzione
istare a peniténtzia, sufrindho meda, fintzes disigiandho a meda calecuna cosa
Sinònimos e contràrios
penai,
penoriare,
sufrire
Maneras de nàrrere
csn:
penitentziai sa morti = istentare morindhe, ispirendhe, sufrire meda morindhe, mòrriri a finigonis; penitentziai ccn. cosa = disizare meda carchi cosa, èssere apilliados a carchi cosa
Frases
prenda istimara, non ti lassu prus a penitentziai ◊ gei est penitenciendidha, iscerau, cun cussu mali!◊ decididí, bella, donamí risposta e non mi lessis prus a penetentziai! (C.Marongiu)
Ètimu
srd.


text:
DE BLASIS Giulia,
soprano
Giulia De Blasis, born in Avezzano, Italy, pursued her musical studies at The Conservatory “Santa Cecilia” (2007-2010), at The Accademia Nazionale Santa Cecilia (2013-2014), at The Accademia Rossiniana in Pesaro (2014) and at The Accademia del Belcanto “Rodolfo Celletti” in Martina Franca (2016). She’s prize winner of several operatic, International competitions such as: IV Arteincanto Competition, II OMEGA Competition of Florence, XXIX Maria Caniglia Competition, The Internationalen Gesangs-wettbewerb as “schönste Sopran Stimme” and The 8. Internationalen Lions Gesangswettbewerb der Festspiele Immling as “Die beste Interpretation einer Mozartarie”. Giulia made her debut as Adina in Donizetti’s L’Elisir d’amore at Teatro Olimpico, in Rome, at the theaters of Gubbio, Alcamo, Terni and at Teatro Vespasiano, in Rieti. Se has subsequently performed leading roles in Italian and foreign theaters such as: Festival della Valle d’Itria (Margherita in Meyerbeer’s Margherita d’Anjou), Teatro Rossini di Pesaro (Madama Cortese in Rossini’s Il viaggio a Reims), Teatro Comunale di Treviso (Violetta in Verdi’s La Traviata), Teatro Verdi di Pisa (Zerlina in Pacini’s Il Convitato di pietra, Lauretta in Puccini’s Gianni Schicchi), Teatro Comunale of Modena, Teatro Municipale of Piacenza, Teatro Valli of Reggio Emilia, Teatro Comunale of Ferrara (Nella in Puccini’s Gianni Schicchi), Teatro Massimo Bellini of Catania (Maria in Bella’s La Capinera), Philarmonie of Berlin (Brigitta in Tchaikovsky’s Iolantha), Macedonian Opera and Ballet and International Festival of dance and music of Bangkok (Zerlina in Mozart’s Don Giovanni), Craiova Opera House in Romania (Zerlina in Mozart’s Don Giovanni).
In her repertoire such roles as Geraldine (A hand of bridge by S. Barber, Festival della Valle d’Itria), Argelia (L’esule di Roma by G. Donizetti) and Gemma (Gemma di Vergy by G. Donizetti, Bezirksvorstehung Festsaal of Vienna), Maturina (Don Giovanni by G. Gazzaniga, Teatro Verdi of Pisa), Francesca (Francesca da Rimini by S. Mercadante, Festival della Valle d’Itria), Susanna (Le nozze di Figaro by W.A. Mozart, Teatro Superga of Nichelino), Pamina (Die Zauberflöte by W.A. Mozart, Teatro Marrucino of Chieti), Musetta (La bohème by G. Puccini, Teatro Comunale of Sulmona), Sofia (Il Signor Bruschino by G. Rossini, Teatro Marrucino of Chieti), Nannetta (Falstaff by G. Verdi, Teatro Superga of Nichelino).
Giulia has recorded for many CD and DVD for Bongiovanni and Dynamic labels.


text:
arrazolàre , vrb: arregiolai, arregiolare, regiolare Definitzione pònnere is arregiolas, is pianellas a su pomentu (o fintzes in is muros) Sinònimos e contràrios allosai, apamentae, impianellare, pianellare Ètimu srd. Tradutziones Frantzesu carreler, briqueter, plaquer Ingresu to pave, to plate Ispagnolu pavimentar, chapar Italianu pavimentare Tedescu den Fußboden belegen, plattieren.
bréstia , nf Definitzione pedrighedha lada e lisa po giogare e fintzes su giogu chi si faet Sinònimos e contràrios imbréstia, piastra Frases su zocu de sa bréstia, zocare a bréstias o a sa bréstia Terminologia iscientìfica ggs Tradutziones Frantzesu plaque Ingresu plate Ispagnolu placa Italianu piastrina, murièlla Tedescu Plättchen.
filèra 1 , nf: filiera Definitzione conca de prentza; genia de aina po filetare tubbos o àteru de metallu; àtera aina po istirare su filigranu de oro, de prata Sinònimos e contràrios scóliu Terminologia iscientìfica ans Ètimu itl. filiera Tradutziones Frantzesu vis mère, filière, laminoir Ingresu female screw, rolling mill, draw plate Ispagnolu macho de roscar, hilera, laminador Italianu madrevite, trafila, laminatóio Tedescu Gewindemutter, Zieheisen, Röhrenziehring, Walzmaschine.
implatiài , vrb: impratai, imprateare, impratiare Definitzione pònnere unu pígiu de prata a un'àteru metallu Sinònimos e contràrios argentai 2. is grammófulus unu tempus portànt sa trumba de òru impratau Ètimu spn. in + platear Tradutziones Frantzesu argenter Ingresu to silver plate Ispagnolu platear Italianu inargentare Tedescu versilbern.
incrostài, incrostàre , vrb Definitzione pònnere, fàere sa crosta, unu pígiu de cosa, fintzes de ischedradura, de màrmuri o àteru chi si ponet a is muros Sinònimos e contràrios acrostai, aradhare, ingrumai / aforrai Frases a fortza de bufare binu fintzas s'istògomo de feghe incrostas, tue! 2. sa cuba est totu incrostada de feghe Ètimu srd. Tradutziones Frantzesu plaquer Ingresu to plate Ispagnolu chapar Italianu placcare Tedescu plattieren.
làma , nf, nm: allàmia, làmia 1, lamma, làmmia, lamu, liama Definitzione pígiu fine de metallu; istrégiu fatu de materiale deasi (mescamente mannu po late, fintzes po múrghere); istrégiu largu, ladu, a costaos bàscios po còere cosa in su forru; segundhu sa ferramenta, sa parte cun s'atza Sinònimos e contràrios allàinu, gliàuna, lamiera / allama, bote, bidone, lamedha, lammione, trutera / frama 1 Frases bai e betindi cussa tassa de liama! ◊ unu bote de làmia li fachiat de fumajolu 2. mulghiat e garrigaiat su cadhu cun sas lamas de su late ◊ sos pastores beniant a casifítziu cun sas lamas de su late ◊ fuint che canes chi lis ant presu lamas a sa coa ◊ sa zente est lotendhe cun lamos de abba ca su fogu est brujendhe totu 3. amus fatu deghe lamas de biscotos Ètimu itl. lama Tradutziones Frantzesu fer-blanc, bidon Ingresu tin, thin plate Ispagnolu lámina, hoja, hojalata, fuente Italianu latta, làmina, téglia Tedescu Blech, Folie, Backform.
làstra , nf Definitzione pedra lada o àteru materiale a pígiu no tanti fine; fógiu de cellulóide cun s'imprenta de una radiografia; in tipografia, genia de mógliu chi portat sa pàgina istampada de fàere in medas cópias Sinònimos e contràrios tella Frases est trasparente che lastra de cristàgliu 2. at fatu lastras a prummones ma no li ant àpidu nudha Ètimu itl. Tradutziones Frantzesu dalle, radiographie Ingresu plate, slab, X-ray Ispagnolu lancha, lastra, losa Italianu lastra Tedescu Platte, Röntgenbild, Druckplatte.
piàstra , nf: pirasta Definitzione pedrighedha (o fintzes orrugu de téula) lada, tundha o cuadrada, orrugu ladu e grussu de metallu / giogai a piastras, o pirastas = a s'imbréstia Sinònimos e contràrios bréstia, imbréstia, impiastra Frases at pigau un'ou, dh'at postu in d-una pirasta e dh'at fatu girai po biri si fiat cotu ◊ ingui si podit giogai a pirasta o a badrufa Ètimu itl. Tradutziones Frantzesu plaque Ingresu plate Ispagnolu tejo Italianu piastra, murièlla Tedescu flacher Stein, Steinscheibe.
piatèra , nf: pratera Definitzione genia de parastàgiu po chistire is pratos límpios e àteru istrégiu de coghina Sinònimos e contràrios apicastérgiu, fascellau, palastràgiu Frases in coghina bi est su foghile, sa tziminea, su brajeri intro de sa gofe, sos furredhos a carvone e sa piatera ◊ seo ponenno is pratos praneris in sa pratera Terminologia iscientìfica mbl Ètimu srd. Tradutziones Frantzesu étagère à vaisselle Ingresu plate rack Ispagnolu platero Italianu piattàia Tedescu Abtropfbrett.
piàtu , nm: platu, pratu Definitzione genia de istrégiu tundhu, larghitu, a costaos pagu pagu artos, po pònnere a papare in mesa: si narat fintzes de su tanti de papare o de cosa chi si dhue ponet; css. àtera cosa fata a bisura de pratu; fintzes css. cosa de bonu o, a su contràriu, de dannu mannu / genias de pratu: praneri o ladu, ciatu, e cupudu o devucu, de terra, de ferru irmartadu, de portada; min. prateredhu Sinònimos e contràrios discu Maneras de nàrrere csn: piatu de balca = pratu mannu de portada; pratu de cassa = zenia de piatu mannu, de ràmine, cun àteru piatu de sa matessi mannària a covecu, pro còghere cosa a cassola; pratu torrau = cosa càmbia (axudu càmbiu, piaghere pro piaghere, o dannu pro dannu); cundhire su piatu a unu = fàghereli dannu mannu; pratus o covecos de mola = su coro e sa tónica; su pratu de agoa = in isposonzu, zenia de brulla chi si faghet a su cojadu nou Frases s'imbiada si torrat càmbia, ca in Sardigna unu piatu andhat e unu torrat ◊ chie isetat su piatu anzenu - narat su díciu - lu màndhigat fritu!◊ de cussa cosa si ndhe mànigat duos piatos ◊ daebbilu unu piatu de cosa, malevadadu! ◊ no papes a pratu in coa! 3. ita malu proi, ita légiu pratu! Sambenados e Provèrbios prb: si cheres chi s'amore si muntenzat cheret chi unu piatu andhet e unu benzat ◊ iscuru a chie ispetat piatu de domo anzena! Terminologia iscientìfica stz Ètimu spn. Tradutziones Frantzesu assiette Ingresu plate Ispagnolu plato Italianu piatto Tedescu Teller.
plàca , nf: praca Definitzione pedra lada, ma prus che àteru pígiu o tira de materiale chi, fatu abbrigare in su fogu in mesu de duos pígios de ferru, serbit po dhos sardare; pígiu de cosa fine chi si ponet apitzu de àteru materiale po essire prus bellu o prus forte Sambenados e Provèrbios smb: Pracca Ètimu spn. placa Tradutziones Frantzesu plaque, lame Ingresu thin plate Ispagnolu lámina, hoja Italianu làmina, placca Tedescu Blatt, Folie, Lamelle, Platte.
placài , vrb: placare, pracare Definitzione pònnere sa placa, unu pígiu de àteru materiale in pitzu coment'e una forra Sinònimos e contràrios arrazolare, tarassiai Tradutziones Frantzesu plaquer Ingresu to plate Ispagnolu chapar Italianu placcare, impiallacciare Tedescu plattieren, furnieren.
tàrga , nf Definitzione tira de cosa (tàula, làuna o àteru) ue funt sinnalaos is datos chi distinghent calecuna cosa comente podet èssere una màchina, unu machinàriu, ite si faet in d-un'ufíciu o àteru: podet èssere fintzes de valore, cun calecuna iscrita de arregodu e bàntidu po ccn. Frases za l'isco chi ses sardu: ti apo vistu sa targa de sa vetura 2. sa comuna de Samugheo at istrinadu a su poeta Pepe Sotgiu una targa de prata pro sos chimbant'annos de garas Tradutziones Frantzesu plaque Ingresu plate (number) Ispagnolu placa, letrero Italianu targa Tedescu Schild.
tèglia , nf: tèlgia, tella, texe Definitzione pedra lada comente si ndhe agatat o fintzes segada apostadamente (es. de granitu, de màrmuri); genia de tàula (de pedra o fintzes de figumorisca) po cassare pigiones / min. tellixedha, telluredha Sinònimos e contràrios pradera, pràdica, pràica, raza 1, tege, telloraxa / cdh. tègia Maneras de nàrrere csn: cassai a tella, parai sa tella; istèrriri un'arruga a tellas = fàghere a impedradu a pedras ladas; abarrai che cassau a tella = afartadu, male; calai tella = abarrai cassau che pilloni; tella mascada = chentza su pintu (ca su puzone si l'at manigadu) ma ancora parada chentza isparada; tella parada a grai = chi no bi isparat candho su puzone bicat s'esca Frases is tellas de su repranu cumponint unu disignu ◊ fiat sartiendi de tella in tella, gioghendi ◊ anchi dhu cassint a tella! ◊ tintillu babbassu, bunca a sa tella ca ti fait grassu!…◊ fiat in campusantu arroliendi in mesu de is tellas de màrmuri ◊ sa barraca mia in bíngia est de telluredha ◊ duas funt is tellas de Mosè 2. est abarrau che cassau a tella ◊ chi ti calit tella! Ètimu ctl. tella Tradutziones Frantzesu plaque, dalle Ingresu plate, stone slab Ispagnolu lastra Italianu piastra, piètra piatta, lastróne Tedescu Platte.


text:
Definition Definition
Synonyms e antonyms Synonyms e antonyms
Idioms Idioms
Sentences Sentences
Surnames and Proverbs Surnames and Proverbs
Scientific Terminology Scientific Terminology
Etymon Etymon
Translations Translations
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
bàndha , nf: banna 1 Definition
parte, foedhandho de logu o de tempus
Synonyms e antonyms
ala,
cherru,
filada,
leada,
parte,
simada
Idioms
csn:
a b., a bandhas (abbandha) = itl. in disparte; fàchere b. a unu = fai is partesas a unu; pònnere, collire cosa a b. = allogai una cosa; a b. de fora, de intro = a sa parti de foras, de aintru; annare, incaminàresi banna de… = andai faci a…; pònneresi a bandha = pònneresi a contu sou; dare bandha una cosa = passai, abbacai, menguare
Sentences
a una bandha e a s'àtera de su caminu bi sunt sos muros de sas tancas ◊ ch'est faladu a sa bandha de Campidanu ◊ a sa bandha de martis, de abrile, de mesaustu, a bandha de sas bàtoro, de mesunote ◊ li est andhau dae bandha de palas
2.
su binu como fintzas in su tzilleri est postu a bandha ◊ mi at mutiu a una bandha e mi at nau cosa ◊ fia teracu ma a sos vinti annos mi ponei a bandha cun d-unu grustu de chentu porcos
3.
de coro no mi poto divertire pro ca no mi dat bandha su dolore ◊ callentura furiosa male chi dat banna in lestresa ◊ sa zente at cumintzau a dare bandha a s'iscuricada, imbisitandhe su mortu
Etymon
itl.
banda
Translations
French
partie,
côté
English
side,
part
Spanish
parte,
lado
Italian
parte,
lato
German
Teil,
Seite.